पाएं अपने शहर की ताज़ा ख़बरें और फ्री ई-पेपरडाउनलोड करें
बांदीकुई रेलवे जंक्शन पर साढ़े 4 करोड़ रुपए की लागत से बन रहे आधुनिक सुविधाओं से सुसज्जित द्वितीय प्रवेशद्वार पर करीब 90 प्रतिशत काम पूरा हो चुका है। लेकिन कोरोना की दूसरी लहर आने के कारण यात्रियों को इस नवीन प्रवेशद्वार की सुविधाओं का लाभ अब देरी से मिलेगा।रेल महकमे ने द्वितीय प्रवेशद्वार का काम करीब ढाई साल से चालू कर रखा है। गत वर्ष भी मार्च में कोरोना संक्रमण आने के दौरान यहां करीब तीन माह तक काम बंद रहा था।
संक्रमण कम होने के बाद रेलवे ने जल्दी से जल्दी इस प्रवेशद्वार का तीव्र गति के साथ चालू करवाया था। रेल अधिकारियों ने बताया कि द्वितीय प्रवेशद्वार पर यात्रियों की सुविधा के लिए आधुनिक वेटिंग हॉल, बैठकर खानपान की सुविधा, बैग रखने के लिए क्लॉक रुम, विकलांगों के लिए अगल से टिकट खिड़की का निर्माण करवाया गया है। यहां करीब 90 प्रतिशत काम पूरा हो चुका है। वर्तमान में नई बिल्डिंग बनकर तैयार है। लेकिन बिल्डिंग के सामने सीसी रोड का काम पूरा नहीं हुआ है। उन्होंने बताया कि अप्रैल माह में द्वितीय प्रवेशद्वार पूर्ण रूप से तैयार होकर इसे यात्रियों की सुविधा के लिए चालू कर दिया जाता लेकिन बीच में ही कोरोना संक्रमण की दूसरी लहर आ जाने से इसका निर्माण पूरा नहीं हो पाया। उन्होंने बताया कि कोरोना संक्रमण थमने के बाद ही शेष काम पूरा होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn